***Bakonycsernye Nagyközség Önkormányzat Polgármestere***

***8056 Bakonycsernye, Rákóczi u. 83.***

***e-mail:*** [***pm.bakonycsernye@morterseg.hu***](mailto:pm.bakonycsernye@morterseg.hu)

…………………………………………………………………………………………………

***Előterjesztés***

***Bursa Hungarica Felsőoktatási Önkormányzati Ösztöndíjrendszer pályázat feltételeinek meghatározása***

Képviselő-testületi ülés időpontja: 2018. szeptember 20.

Jogszabályi háttér: A felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III.26.) Korm. rendelet.

Tisztelt Képviselő-testület!

A képviselő-testület kifejezte szándékát arról, hogy csatlakozni kíván a hátrányos szociális helyzetű felsőoktatási hallgatók, illetőleg a felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2019. évi fordulójához. Ezzel kötelezettséget vállalt arra, hogy a pályázatok kiírása, lebonyolítása, folyósítása során maradéktalanul az Általános Szerződési Feltételekben foglaltaknak megfelelően jár el.

***Mivel a képviselőt-testület kifejezte csatlakozási szándékát a Bursa Hungarica Felsőoktatási Önkormányzati Ösztöndíjpályázathoz, ezért dönteni szükséges a pályázati kiírás feltételeiről, valamint arról is, hogy hány főt, és milyen összeggel kíván támogatni a testület.***

*Határozat tervezet*

*Bakonycsernye Nagyközség Önkormányzat Képviselő-testülete, a Bursa Hungarica Felsőoktatási Önkormányzati Ösztöndíjpályázat keretében ………fő részére havi ……………Ft összegű támogatást biztosít a pályázati kiírásban meghatározattak szerint.*

*Felelős Turi Balázs : polgármester*

*Határidő: pályázati kiírás szerint*

*Határozat – tervezet*

*Bakonycsernye Nagyközség Önkormányzat Képviselő-testülete a Bursa Hungarica Felsőoktatási Önkormányzati Ösztöndíjpályázat pályázati kiírását az alábbiak szerint fogadja el:*

*Támogatásban azok a felsőoktatásban résztvevő fiatalok részesíthetők, akiknél a család egy főre jutó havi jövedelme nem éri el az öregségi nyugdíj mindenkori legkisebb összegének ………….%-át. (…………,-Ft)*

*A beérkező pályázatok elbírálásánál ezen feltételen túl figyelemmel kell lenni a rangsor felállításánál a pályázati kiírásban szereplő szempontokra.*

Bakonycsernye, 2018. szeptember 20.

***Turi Balázs***

***polgármester***