Iktatószám: …/2018.

Adásvételi szerződés

amely létrejött egyrészről Bakonycsernye Nagyközség Önkormányzata (8056 Bakonycsernye, Rákóczi u. 83.) képviseli Turi Balázs polgármester (továbbiakban: Eladó) és Somogyi Károly (8056 Bakonycsernye, Bercsényi u. 64.) (továbbiakban: Vevő) között, lábon álló fák értékesítésére az alábbi feltételek szerint:

1. Az Eladó eladja a Vevőnek a tulajdonát képező bakonycsernyei 0386 hrsz-ú árok ingatlanin lévő, ültetés nélkül felnövekvő lábon álló **fűz-, éger-, és nyárfákat bruttó 4.000 Ft/m3** áron, úgy, hogy a faanyag kitermelését is Vevő végzi el.

2. Vevő tudomásul veszi és elfogadja, hogy a vételár a tuskók talajszintben történő visszavágásával, a teljes vágásterület–takarítási munkálatokkal együtt érvényes, melynek elvégzésére kötelezi magát. A kitermelés befejezésének határideje 2018. december 31.

3. Vevő a faanyag kitermelését követően Eladó képviselőjének jelenlétében felköbözi és állapítja meg a Ft/m2 szerinti össz vételárat, és szállítását abban az esetben kezdheti meg az 1. pontban meghatározott területen, amennyiben a vételárat eladó OTP Banknál vezetett 11736044-15362137 számlaszámára befizette. Amennyiben a szállítás nem egyszerre történik, úgy Vevő rész-szállításonként teljesíti a vételár megfizetését.

4. Az áru elszállításáról a Vevő köteles gondoskodni.

5. Vevő a kitermelés megkezdésének szándékáról a kitermelés megkezdése előtt legalább három nappal köteles írásbeli értesítést küldeni az Eladónak. A kitermelés átvétel megkezdésekor a Vevő képviselője az Eladó képviselőjének jelenlétében megjelöli az 1. pontban meghatározott fákat.

6. Vevő a vágástéri hulladékot, illetve a munka során előkerült egyéb hulladékot a munka befejezése után eltávolítja. Amennyiben gépi munkavégzés történik, a kenőanyagok és az üzemanyagok feltöltése, cseréje során a szennyezőanyag területre kerülését meg kell akadályozni. Amennyiben még is olajszivárgás történne, köteles a szennyeződést haladéktalanul eltávolítani.

7. Vevő jelen szerződéssel kapcsolatos tevékenysége során köteles saját felelős hatáskörében teljes körűen teljesíteni, betartani, illetve betartatni a munkavédelemről szóló 1993. évi XCIII. törvényben, a tűz elleni védekezésről, a műszaki mentésről és a tűzoltóságról szóló 1996. évi XXXI. törvényben, továbbá a környezet védelmének általános szabályairól szóló 1995. évi LIII. törvényben, a kémiai biztonságról szóló 2000. évi XXV. törvényben e törvények végrehajtási és kapcsolódó jogszabályaiban, a biztonsági szabályzatokban, szabványokban meghatározott munkavédelmi, tűzvédelmi és környezetvédelmi feladatokat. Fentiek betartásáért, illetve betartatásáért vevő az általa munkavégzésbe, szerződés teljesítésére bevont más személyek vonatkozásában is felel. Vevő tudomásul veszi, hogy a munkaterületén a munkavégzést csak akkor kezdheti meg, ha azt az Eladótól átvette, és ott a biztonságos és egészséget nem veszélyeztető munkavégzés feltételei mind saját munkavállalói, mind a környezetben tartózkodók részére biztosítottak.

Vevő köteles a vállalt munkavégzés irányítására olyan felelős vezetőt kijelölni, aki e tevékenység végzésére engedéllyel rendelkezik.

Vevő köteles biztosítani, - elkerítéssel, figyelmeztető táblák, feliratok elhelyezésével, vagy más megfelelő módon, hogy a kitermelés teljes időtartama alatt – beleértve a nem effektív munkavégzéssel eltöltött időket is munkaterületre, annak veszélyes környezetébe illetéktelen személyek ne léphessenek be.

8. A jelen szerződés alapján megteendő nyilatkozatok megtételére és más jogcselekményekre csak a felek képviselői, illetve az általuk írásbeli meghatalmazással ellátott személyek jogosultak.

9. Az e szerződésben nem szabályozott kérdésekben a Ptk. adásvételi szerződésre vonatkozó rendelkezéseit (Ptk. 6:215–6:220. §) kell alkalmazni.

Bakonycsernye, 2018. szeptember 21.

|  |  |
| --- | --- |
|  |  |
| ....................................... Eladó képviselője | ....................................... Vevő képviselője  A képviselő-testület a …/2018. (IX.20.) számú határozatával jóváhagyta az értékesítést.   |  |  | | --- | --- | |  |  | |