**Bakonycsernye Nagyközség Polgármestere**

**8056 Bakonycsernye, Rákóczi u. 83.**

**Tel: 22/413-001**

**e-mail:pm.bakonycsernye@morterseg.hu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ELŐTERJESZTÉS

általános iskolás tanulók helyi iskolakezdési támogatása

Jogszabályi háttér: Bakonycsernye község Önkormányzat Képviselő-testületének 6/2016.(IV.1.) önkormányzati rendelete a gyermekvédelem helyi rendszeréről

**Tisztelt Képviselő-testület!**

A gyermekek iskolakezdése nagy terhet ró az egyedül nevelő szülőkre, családokra. Tudjuk, hogy nem csak az augusztus-szeptember szól a bevásárlásról, hanem szinte az első tanítási félév, hiszen mindíg akad valami, ami még nem került beszerzésre.

Javaslom, hogy képviselő-testületünk támogassa a bakonycsernyei állandó lakcímmel rendelkező családokat, egyedül álló szülőket abban, hogy általános iskolás gyermeküket minél alaposabban el tudják látni a szükséges iskolai eszközökkel, ruházattal. A támogatás összegeként 10.000 Ft/fő-t javaslok.

A támogatás feltétele, hogy a gyermek a Bakonycsernyei Általános Iskola tanulója legyen, állandó lakcímmel rendelkezzen településünkön, és a család egy főre eső jövedelme ne haladja meg a nettő 200.000 Ft/főt. Az igényléshez csatolja az iskolalátogatási igazolást, valamint a jövedelemigazolást. A rendeletbe a kérelem benyújtási határidejét azért javasoljuk október 30-ba meghatározni, hogy össze tudjuk várni azok számát és annak függvényében tudjuk megrendelni az utalványokat. Így a szülök körülbelül november 15-ig kézhez kapják és még marad 1,5 hónapuk azt levásárolni, mivel az utalványok beváltási határideje 2018. december 31.

Statisztikai adatok a költségbecsléshez:

Az általános iskolás korú gyermekek száma (6-14 évig) 231 fő. Természetesen ez nem jelenti azt, hogy mindegyik jár már iskolába, hiszen az "évvesztesek, vagy egyéb nevelési tanácsadói javaslat miatt óvodában maradt gyermekek létszáma is benne szerepel. Ebből jelenleg a Bakonycsernyei Általános Iskola és Alapfokú Művészeti Iskola tanulója: fő.

Középiskolás gyermekek száma: (15-18 évig) 128 fő.

Óvodás gyermekek száma: (3-6 évig) 89 fő. Itt problémát jelent az, hogy az óvodások folyamatosan kezdik meg az óvodai nevelésben való részvételt az év folyamán, ahogy betöltik a 3 évet, nem egyszerre szeptember 1-én.

A rendelkezésünkre álló keretösszeget figyelembe véve javaslom az általános iskolás gyermekek támogatását.

RENDELET TERVEZET

Bakonycsernye Nagyközség Önkormányzat Képviselő-testülete az Alaptörvény 32. cikk (2) bekezdés a) pontjában kapott felhatalmazás alapján, továbbá a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. pontjában meghatározott feladatkörében eljárva a következőket rendeli el:

1.§ Bakonycsernye Nagyközség Önkormányzat Képviselő-testületének a gyermekvédelem helyi rendszeréről szóló 6/2016. (IV.1.) önkormányzati rendelete (Továbbiakban: Rendelet) az alábbi 9/A.§-al egészül ki:

"9/A.§ (1) A képviselő-testület 10.000 Ft/gyermek összegű Iskolai Erzsébet- utalvány formájában iskolakezdési támogatást nyújt a településen bejelentett lakóhellyel rendelkező azon szülő vagy törvényes képviselő részére, akinek a gyermeke

a) a településen székhellyel rendelkező oktatást nyújtó nappali rendszerű oktatási intézményben tanulói jogviszonnyal rendelkezik, vagy

b) a településen székhellyel rendelkező oktatást nyújtó nappali rendszerű oktatási intézményben nem oktatható testi vagy értelmi fogyatékosságára tekintettel és

c) a családban az egy főre eső jövedelem nem éri el a nettó 200.000 Ft/fő összeget.

(2) A támogatás iránti kérelmet a szülő vagy törvényes képviselő a rendelet 2. melléklete szerinti formanyomtatványon terjesztheti elő, melyhez csatolni kell a gyermek nevére szóló iskolalátogatási igazolást, valamint a család kérelem benyújtását megelőző hónap jövedelméről szóló igazolását.

(3) A kérelem benyújtási határideje 2018. október 31. A határidő be nem tartása jogvesztő.

(4) A támogatásra való jogosultságot átruházott hatáskörben a polgármester állapítja meg. "

2.§ Ez a rendelet 2018. október 1-én lép hatályba és hatályát veszti 2018. október 5-én.

3.§ A Rendelet 9/A. §-a 2018. december 31-én hatályát veszti.

Turi Balázs Fidrich Tamásné

polgármester jegyző

Kihirdetési záradék: Ezen rendelet 2018. szeptember 21-én kihirdetésre került:

Fidrich Tamásné

jegyző